Il-Kummissjoni Ewropea - Stqarrija għall-istampa Il-ġestjoni tal-migrazzjoni u l-finanzjament għal Ewropa aktar sikura: EUR 2.4 bilijun bħala appoġġ lill-Istati Membri Brussell, I-10ta' awissu 2015 Dan ix-xahar, il-Kummissjoni Ewropea approvat 23 programm nazzjonali pluriennali bil-Fond għall- Ażil, il-Migrazzjoni u l-Integrazzjoni (AMIF) u l-Fond għas-Sigurtà Interna (ISF). Il-finanzjament totali għall-programmi miftiehma huwa ta' madwar EUR 2.4 biljun, għall-perjodu 2014-2020. Il-flus issa se jkunu jistgħu jgħaddu għand l-Istati Membri l-aktar esposti bħall-Greċja u l-Italja, u għand Stati Membri oħra tal-UE li wkoll qed iħabbtu wiċċhom ma' flussi migratorji kbar. Il-Kummissjoni ħadmet b'mod intensiv mal-Istati Membri biex tiżgura li l-fondi tal-UE jingħataw b'mod urġenti. F'Marzu kienu diġà approvati 22 programm nazzjonali, u 13-il programm addizzjonali se jiġu approvati aktar tard din is-sena. Il-Kummissarju għall-Migrazzjoni, l-Affarijiet Interni u ċ-Ċittadinanza Dimitris Avramopoulos qal: "L- Istati Membri llum il-ġurnata qed jaffaċċaw sfidi mingħajr preċedent fl-oqsma tal-migrazzjoni u s- sigurtà u l-Kummissjoni qed tieħu azzjoni bi spirtu ta' solidarjetà. Permezz ta' Aġendi Ewropej dwar il-Migrazzjoni u s-Sigurtà, il-Kummissjoni qed tieħu passi kuraġġużi biex ittejjeb il-ġestjoni tal- migrazzjoni, trawwem il-kooperazzjoni u biex l-Ewropa ssir aktar sikura mill-kriminalità organizzata u t-terroriżmu għaċ-ċittadini tagħna. Il-programmi nazzjonali approvati mill-Kummissjoni jipprovdu assistenza finanzjarja sinifikanti lill-Istati Membri biex jittrattaw dawn l-isfidi. Aħna determinati li nkomplu npoġġu s-solidarjetà fil-prattika." Il-finanzjament tal-AMIF jappoġġa l-isforzi nazzjonali sabiex itejbu l-kapaċitajiet ta' akkoljenza, jiżguraw li l-proċeduri tal-ażil ikunu konformi mal-istandards tal-Unjoni, jintegraw il-migranti fil- livelli lokali u reġjonali u jżidu l-effettività tal-programmi ta' ritorn. Il-finanzjament mill-ISF jikkumplimenta l-isforzi nazzjonali biex itejbu l-ġestjoni tal-fruntieri u s-sorveljanza tal-Istati Membri (b'mod partikolari permezz tal-użu ta' teknoloġiji moderni). Il-finanzjament tal-ISF jintuża wkoll għall-kooperazzjoni fl-infurzar tal-liġi transfruntiera u jsaħħaħ il-kapaċità tal-Istati Membri biex jimmaniġġaw b'mod effettiv ir-riskji relatati mas-sigurtà bħat-terroriżmu u r-radikalizzazzjoni vjolenti, it-traffikar tad-drogi, iċ-ċiberkriminalità, it-traffikar tal-bnedmin, u forom oħra ta' kriminalità organizzata. Minbarra l-allokazzjoni bażika (ara l-Anness), ħafna programmi nazzjonali huma kkumplimentati b'ammonti addizzjonali disponibbli għall-implimentazzjoni ta' azzjonijiet tranżnazzjonali speċifiċi. Dawn jistgħu jinkludu proġetti ta' ritorn u ta' reintegrazzjoni konġunti bl-AMIF jew it-twaqqif ta' kooperazzjoni konsulari bl-ISF. Finanzjament addizzjonali bl-ISF se jkun investit ukoll fix-xiri ta' tagħmir fuq skala kbira li se jitqiegħed għad-dispożizzjoni tal-Frontex. Din ir-riżorsa se tkun disponibbli għal operazzjonijiet konġunti kull meta jkun hemm bżonn. Barra minn hekk, kważi EUR 37 miljun se jingħataw permezz tal-programmi tal-AMIF biex jappoġġaw il-Programm ta' Risistemazzjoni tal-Unjoni fil-perjodu 2014-2015. Il-Kummissjoni qed taħdem lejn approvazzjoni rapida tal-programmi nazzjonali li jifdal. B'baġit totali ta' kważi EUR 7 biljun għall-AMIF u l-ISF għall-perjodu 2014-20, dawn il-Fondi huma l-istrumenti finanzjarji prinċipali tal-UE għall-investiment f'Ewropa miftuħa u sigura. L-isforzi tal-UE fil-qasam tal-Migrazzjoni u l-Affarijiet Interni huma appoġġati mill-Fond għall-Ażil, il- Migrazzjoni u l-Integrazzjoni u l-Fond għas-Sigurtà Interna. Il-Fond għall-Ażil, il-Migrazzjoni u l-Integrazzjoni jikkontribwixxi għall-ġestjoni effiċjenti tal- flussi migratorji u l-iżvilupp ta' approċċ komuni dwar l-ażil u l-migrazzjoni. Il-Fond għas-Sigurtà Interna (li jikkonsisti fi Fruntieri u l-Viża u l-Istrument ta' Kooperazzjoni tal-Pulizija u ta' Ġestjoni ta' Kriżi) jgħin biex jiġi żgurat livell għoli ta' sigurtà u l-prevenzjoni tal- kriminalità fl-Unjoni, filwaqt li fl-istess ħin jippermetti l-ivvjaġġar leġittimu u li tiġi żgurata ġestjoni soda tal-fruntieri esterni tal-Unjoni. Mal-85% tal-fondi huma mgħoddija permezz ta' programmi strateġiċi pluriennali nazzjonali: li jkopru l-perjodu 2014-2020. Wara l-approvazzjoni tal-Kummissjoni, dawn il-programmi huma mħejjija, implimentati, immonitorjati u evalwati mill-awtoritajiet responsabbli fl-Istati Membri, fi sħubija mal- partijiet interessati rilevanti, inkluża s-soċjetà ċivili. L-iskemi ta' risistemazzjoni u rilokazzjoni proposti riċentement mill-Kummissjoni u approvati mill-Kunsill se jiġu implimentati permezz tal- programmi nazzjonali tal-AMIF. Il-fondi li jifdal, li jammontaw għal madwar 15% tar-riżorsi totali, huma mmexxija mill-Kummissjoni, abbażi ta' programmi ta' ħidma individwali. Huwa permezz ta' dawn il-programmi ta' ħidma tal- Kummissjoni li jiġu ffinanzjati l-Azzjonijiet tal-Unjoni u l-assistenza ta' emerġenza lill-Istati Membri. Matul l-aħħar ġimgħat, ġew approvati 23 programm nazzjonali mill-Kummissjoni: seba' programmi tal-AMIF (Ċipru, il-Greċja, l-Italja, il-Polonja, is-Slovakkja, Spanja u l-Iżvezja) u 16-il programm tal- ISF (l-Awstrija, il-Bulgarija, Ċipru, l-Estonja, il-Finlandja, il-Greċja, l-Ungerija, l-Irlanda, l-Italja, il- Litwanja, il-Lussemburgu, Malta, il-Portugall, ir-Rumanija, is-Slovenja u Spanja). Aktar kmieni din is- sena, ġew approvati 22 programm nazzjonali mill-Kummissjoni: 17-il programm tal-AMIF (l- Awstrija, il-Belġju, il-Bulgarija, ir-Repubblika Ċeka, il-Ġermanja, l-Estonja, il-Finlandja, Franza, l- Ungerija, il-Litwanja, il-Lussemburgu, Malta, in-Netherlands, il-Portugall, ir-Rumanija, is-Slovenja u r-Renju Unit) u ħames programmi tal-ISF (il-Belġju, ir-Repubblika Ċeka, il-Ġermanja, id-Danimarka, Franza). It-13-il programm nazzjonali li jifdal se jiġu approvati aktar tard din is-sena. ANNESS: L-allokazzjonijiet finanzjarji għal kull Stat Membru Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail